आफै उपचार गर्न नसक्ने बिरामीको नि:शुल्क उपचार
जिल्ला अस्पताल हुम्लाले आफै उपचार गर्न नसक्ने लक्षित वर्गका बिरामीको निःशुल्कदेखि छुुटमा उपचार सुरु गरेको छ । अस्पतालमा स्थापना भएको सामाजिक सुरक्षा इकाईले गाउँपालिकाले बर्गीकरण गरेका लक्षित वर्गका सेवाग्राहीको उपचारमा निःशुल्क सेवा प्रदान गरेको हो ।
राजन रावतहुम्ला, वैशाख ८ गते । जिल्ला अस्पताल हुम्लाले आफै उपचार गर्न नसक्ने लक्षित वर्गका बिरामीको निःशुल्कदेखि छुुटमा उपचार सुरु गरेको छ । अस्पतालमा स्थापना भएको सामाजिक सुरक्षा इकाईले गाउँपालिकाले वर्गीकरण गरेका लक्षित वर्गका सेवाग्राहीको उपचारमा निःशुल्क सेवा प्रदान गरेको हो ।स्वास्थ्य सेवा कार्यालयका निमित्त कार्यालय प्रमुुख प्रेमबहादुुर सिंहले सरकारको लक्षअनुुसार लक्षित वर्गका सदस्यहरुलाई निःशुल्कदेखि छुुटमा उपचार सेवा प्रदान सुुरु भएको बताउनुुभयो । स्वास्थ्य सम्बेदनशीलतालाई ध्यानमा राखी आफै उपचार गर्न नसक्ने बिरामीलाई सो सेवा प्रदान गर्न सुुरु गरिएको हो । यसका लागि अस्पतालमा सामाजिक सुरक्षा इकाई खडागरी गाउँपालिकाले पहिचान गरेर पठाएको बिबरणका आधारमा निःशुल्क उपचार सेवा प्रदान गर्न सुुरु गरिएको छ । यसका लागि संघीय सरकारले छुुट्टै कोषको समेत ब्यवस्था गरेको छ । गाउँपालिकाले उपलब्ध गराएको रातो कार्ड, बिपन्न भएको सिफारिस, अति गरिवका लागि उपचारमा पूर्ण रुपमा निःशुल्क उपचार हुनेगरेको उहाँले बताउनुुभयो । त्यसैगरी न्यून आयश्रोत भएको सिफारिस गरिएका बिरामीलाई भने इकाईले २५ प्रतिशतसम्म उपचारमा छुुट दिने गरेको छ । यसमा सरकारले अस्पतालबाट निःशुल्क रुपमा बिरामीलाई उपलब्ध गराउने ९८ प्रकारका औषधि बाहेकमा औषधिमा पनि निःशुल्क र छुटको ब्यवस्था गरिदैआएको छ । यो कार्यक्रम गत माघ महिनाबाट अस्पतालले सुुरु गरेको जनाएको छ । हालसम्म १५० जना ज्येष्ठ नागरिक र ९० जना अपाङ्गता भएका, असहाय र गरिबलाई पूर्णरुपमा निःशुल्क उपचार गरिएको छ ।